ගම්පහ මූලික රෝහල රෝගි සත්කාර සඳහා විශේෂ වැඩ පිළිවෙලක් ක්‍රියාත්මක කර, රෝහලට දිනපතා පැමිණෙන දහස් ගණන් රෝගීන්ගේ හිතසුව පිණිස කටයුතු කරනු දැකීම ප්‍රදේශවාසීන්ට සැනසීමට හේතුවක් වී ඇත.එහෙත් රෝහල ඉදිරිපිට මාර්ග සංවර්ධන අධිකාරියට අයත් විශාල කාණුවක නිසිපරිදි අප ජලය ගලා නොයෑමෙන්, අප ජලය රැඳී ඇති අතර, එම රෝහල ඉදිරිපිට කාණුවේ එම අප ජලය සමඟ ප්ලාස්ටික් වතුර බෝතල්, පොලිතින් දවටන, ආදිවශයෙන් අප ද්‍රව්‍යයන්ද රාශියක් ගොඩගැසී මදුරු රජ දහනක් වී ඇත.අසරණ රෝගීන් වෙනුවෙන් ගම්පහ මූලික රෝහලේ වෛද්‍ය අධිකාරිවරයා ඇතැළු වෛද්‍යවරු, සාත්තු සේවක පිරිස් කැප වී ක්‍රියාකළද රෝහල ඉදිරියෙන් ඇති මාර්ග සංවර්ධන අධිකාරියට හෝ වෙනත් වගකිවයුතු ආයතනයකට වගකීම ඇති රෝහල ඉදිරිපිට කාණුව පිරිසුදු නොකිරීමෙන්, එම අප ජලය නිසිලෙස ගලායන පරිදි නොසෑදීමෙන් සිදුවී ඇත්තේ බරපතළ හානියකි.මෙම අපද්‍රව්‍යවලින් පිරි ඇති කාණුවේ අප ජලය සමඟ මදුරුවන් බෝවී ඇති අතර එම කාණුව ඉදිරිපිට ත්‍රිරෝද රථ සේවයේ යොදවන එම රියැදුරන්ටද ඉතා අපහසුකාරි තත්ත්වයෙන් එහි රැඳී සිටීමට සිදුව ඇත.මේ සම්බන්ධව අදාළ බලධාරීන්ගේ දැඩි අවධානය කඩිනමින් යොමු කරන්නේ නම් එය ගම්පහ රෝහලට එන රෝගීන්ට පමණක් නොව ප්‍රදේශවාසීන්ටද සහනයක් වනු ඇත..